હમણાં એક દિવસ મેચ જોતો હતો, ભારત અને બાંગ્લાદેશનો એશિયાકપ વાળો ફાયનલ. રસાકસી બરાબરની જામી હતી, બંને ટીમની જીતવાની શક્યતાઓ ૫૦-૫૦% હતી. ત્યારે બાળપણનો એક મિત્ર "અક્ષર" યાદ આવી ગયો. અક્ષર ક્રિકેટનો શોખીન જીવડો. ક્રિકેટની બધી મેચ આખી જોવે. એક્ઝામ ચાલતી હોય, સબમીશન હોય કે અગત્યના લેક્ચર હોય એનું સ્કોરબોર્ડ ચાલુ જ હોય. પાંચ એ પાંચ દિવસના ટેસ્ટ મેચ પણ આખે આખા જોય નાખે. મેં એને મેસેજ કર્યો , " એલા કોણ જીતશે ? " એનો કાઈ રીપ્લાય નાં આવ્યો.